אבנר נווה

אבנר נווה (נולד ב-12 בפברואר 1950) הוא טייס קרב בחיל האוויר הישראלי, ששירת מעל 30 שנה בחיל האוויר והוא אלוף הפלות, לאחר שצבר שבע הפלות של מטוסי אויב בקרבות אוויר, כולן במטוס F-15 איגל. כיהן כסגן מפקד וראש מטה חיל האוויר, סיים את שירותו בדרגת תת-אלוף.

ביוגרפיה
נווה גדל בקיבוץ שדות ים, בנם של חווה ויצחק (איזי) נוימן.

התגייס לצה"ל וסיים קורס טיס מס' 64 ב-1971. לאחר הקורס הוצב בטייסת אוראגן וסופר מיסטר. בשנת 1972 עבר הסבה למטוסי F-4 פנטום. ב-1974 היה אחד מעשרת הטייסים שנבחרו לקליטת מטוסי ה-15-F בחיל האוויר, ולהקמת הטייסת הראשונה, טייסת 133. ב-1981 הוא השתתף במבצע אופרה לתקיפת הכור הגרעיני בעיראק כאחד הטייסים של מטוסי ה-15-F שליוו את מטוסי ה-F-16. בנובמבר 1982 מונה למפקד טייסת סקייהוק, טייסת 140. ב-1985 פיקד על טייסת 106 והוביל את הפצצת מפקדות אש"ף בתוניס במבצע רגל עץ.

בשנים 1990 עד 1992 פיקד על בסיס רמת דוד, בשנים 1992 עד 1994 שימש כראש להק מודיעין. בשנת 1995 מונה לראש להק אוויר וב-1998 לסגן מפקד ורמ"ט חיל האוויר. בתחילת 2001 סיים את שירותו בצה"ל.

לאחר פרישתו מצה"ל, הקים נווה חברת ייעוץ וסיפק שירותים לתעשיות הביטחוניות ולג'נרל אלקטריק, במקביל כיהן ומכהן כדירקטור וכדירקטור חיצוני בחברות שונות בהן ECI, אינטרגאמא, אבן קיסר, צור שמיר אחזקות, סולגרין, במלונות דן, אשטרום נכסים ובבית חולים הדסה ומשמש כנשיא ומייסד קבוצת Old North Group.

 חיים אישיים והשכלה 
נווה בעל תואר ראשון בכלכלה ומנהל עסקים מאוניברסיטת בר-אילן. שני אחיו הצעירים אסף נוימן ויפתח נוימן שירתו אף הם כטייסי קרב בחיל האוויר.

הפלותיו

 מספרתאריך הקרב המטוס המפיל המטוס שהופל החימוש פרטי ההפלה124 בספטמבר 1979F-15 איגלמיג 21 סוריתותחיםבאזור ביירות224 בספטמבר 1979F-15 איגלמיג 23 סוריפיתון 3הפלה שנייה באותו הקרב310 ביוני 1982F-15 איגלמיג 21 סורי 410 ביוני 1982F-15 איגלמיג 23 סורי הפלה שנייה באותו הקרב510 ביוני 1982F-15 איגלמיג 23 סורי הפלה שלישית באותו הקרב5.519 בנובמבר 1985F-15 איגלמיג 23 סוריטילבשמי לבנון הפלה משותפת עם מטוס F-15 נוסף

קישורים חיצוניים
דן סלע, רגע האמת של אבנר נווה, בטאון חיל האוויר, גיליון 133, יוני 2000


הערות שוליים

קטגוריה:טייסי חיל האוויר הישראלי
קטגוריה:תתי-אלופים בחיל האוויר
קטגוריה:מפקדי בסיס רמת דוד
קטגוריה:ראשי להק ראש המטה
קטגוריה:ראשי להק האוויר
קטגוריה:אלופי הפלות ישראלים
קטגוריה:דירקטורים ישראלים
קטגוריה:שדות ים: אישים
קטגוריה:בוגרי אוניברסיטת בר-אילן
קטגוריה:חיילי חיל האוויר במלחמת יום הכיפורים
קטגוריה:חיילי חיל האוויר במלחמת לבנון הראשונה
קטגוריה:ישראלים שנולדו ב-1950